Document ID: /roh_data/filtered/fineweb-2-filterrobots_roh.jsonl.gz/58005

Kenia: Arrestaziuns ed ulteriuras attatgas
- Sonda, 4.4.2015, 11:15
Dus dis suenter la mazzacra en in’universitad en la Kenia, ha la milissa islamista Al-Shabaab da la Somalia smanatschà cun ulteriuras attatgas.
Naginas mesiras da segirezza na possian evitar ch'ulteriur sang vegnia a currer en las citads da la Kenia, ha la milissa extremista annunzià. Quai saja il pretsch perquai ch'ils burgais sustegnian la politica violenta da la regenza.
Arrestà 5 persunas suspectusas
En connex cun la mazzacra, hajan ins arrestà 5 persunas suspectusas, quai rapportan las medias dal pajais. Tar lur rapport sa basan ellas sin infurmaziuns dal minister da l'intern da la Kenia. Ulteriurs detagls n'èn betg enconuschents.
Ils attatgaders da la milissa islamistica Al-Schaabab avevan mazzà almain 147 persunas a l'universitad en la Kenia e silsuenter mazzà sasez. Els eran armads cun material explosiv ed avevan sajettà enturn senza ponderar.
RR novitads 11:00